ગાંધીનગર,26 ઓક્ટોબર: પરાજય સામે દેખાતા ગુજરાતના મુખ્‍યમંત્રી શામ, દામ, દંડ અને ભેદનો ભરપૂર ઉપયોગ કરીને મેનેજ સર્વે દ્વારા ભાજપ ગુજરાતમાં જીતે છે તેવા ઓપીનીયન પોલ પ્રસિદ્ધ કરાવી રહ્યા છે. હકીકતમાં, ગુજરાતની જનતા પરિવર્તન ઈચ્‍છે છે. પ્રવર્તમાન સરકારે છેલ્લા ૧૨ વર્ષમાં લોકોની અપેક્ષાઓની સહેજ પણ પૂર્તિ કરી નથી. માત્ર માનીતા ઉદ્યોગપતિઓને માલામાલ કરીને વિકાસના બણગાં ફૂંકનારા તેમજ જૂઠ્ઠાં વચનોની લ્‍હાણી કરનાર મુખ્‍યમંત્રીની વિરુદ્ધમાં ગુજરાતમાં લોકમાનસ જબરદસ્‍ત ઉભું થયું છે.